ทำความเข้าใจเรื่องสีตา ตาสีฟ้าได้ ง่ายนิดเดียว ผ่าตัดเปลี่ยนสีตา
ก็เหมือนสีผมกับสีผิว ม่านตาของคุณจะเป็นสีอะไรต้องแล้วแต่พันธุกรรมของคุณ แปลว่าคุณต้องเข้าไปปรับแต่งยุ่งเกี่ยวกับรหัสพันธุกรรมหรือโครงสร้างเซลล์กันเลยทีเดียว ถึงจะเปลี่ยนสีตาได้อย่างถาวร สีตาของคุณนั้นมาจากปริมาณเมลานินหรือเม็ดสีในม่านตาของคุณ ถ้าเมลานินน้อยมาก ตาคุณก็จะเป็นสีฟ้า แต่ถ้าเมลานินมากหน่อย ก็ออกมาสีน้ำตาล  จริงๆ แล้วเด็กทารกเกิดมาพร้อมดวงตาสีฟ้ากันทุกคนนั่นแหละ เพราะร่างกายยังไม่ทันสร้างเมลานินมากนัก บางทียีนส์ของเราก็ผิดปกติ เกิดกลายพันธุ์กันได้ นั่นคือสาเหตุว่าทำไมบางคนถึงมีตาข้างละสี หรือบางทีก็หลายสีในตาเดียว ถ้าคุณสังเกตเห็นว่าอยู่ๆ สีตาของคุณก็เปลี่ยนไป โดยเฉพาะจากสีเข้มกลายเป็นสีฟ้า น่าจะรีบไปหาหมอแล้วล่ะ การที่สีตาเปลี่ยนไปมักเป็นสัญญาณบอกโรคต่างๆ บางทีอาจเป็นอาการบาดเจ็บที่ร้ายแรงถึงขั้นทำคุณตาบอดได้ สีตาเปลี่ยนเป็นสีฟ้าได้เองโดยไม่รู้สาเหตุแบบนี้ไม่ใช่เรื่องน่าดีใจ รีบไปตรวจเช็คสายตากับจักษุแพทย์จะดีกว่า ถึงบางประเทศจะมีหมออ้างว่าสามารถผ่าตัดศัลยกรรมเปลี่ยนสีตาให้คุณได้ แต่บอกเลยว่าไม่มีวิธีไหนใช้เปลี่ยนสีตาได้อย่างถาวร สีตาของคุณนั้นเป็นผลมาจากพันธุกรรม ถ้าอยากเปลี่ยนสีตาก็ทำได้แค่วิธีผิวเผินหลอกตาเท่านั้น จริงอยู่ว่าศัลยกรรมอาจเปลี่ยนแปลงสีตาคุณได้นานกว่า แต่ก็ยังไม่มีงานวิจัยมารองรับอยู่ดีว่าสุดท้ายแล้วจะคงอยู่นานแค่ไหน ที่สำคัญคือมีผลกระทบด้านสุขภาพในระยะยาวหรือเปล่า  ก่อนจะคิดเปลี่ยนสีตาแบบ ‘ถาวร’ ต้องศึกษารายละเอียดรวมถึงข้อดีและข้อเสียให้ถี่ถ้วนด้วย ก่อนจะทุ่มทุนเปลี่ยนสีตาแบบจริงจัง อย่างการผ่าตัดศัลยกรรม ลองใช้วิธีง่ายๆ ไม่ถาวรดูก่อนจะดีกว่า วิธีที่ปลอดภัยและเปลี่ยนตาเป็นสีฟ้าได้ผล 100% ก็คือการใส่คอนแทคเลนส์สีฟ้านี่แหละ คอนแทคเลนส์ใครๆ ก็รู้จัก ว่าเป็นแผ่นพลาสติกเล็กๆ บางๆ ที่เอาไว้ใส่ในตา เพื่อปกปิดสีม่านตาจริงตามธรรมชาติ ทำให้มองแล้วสีตาเปลี่ยนแปลงไป ข้อดีของการใส่คอนแทคเลนส์ก็คือราคาถูก แถมที่บอกว่าตาสีฟ้านี่ก็มีให้เลือกหลายเฉดสีด้วยกัน คุณสามารถลองเลือกชนิดและสีจนพอใจ ว่าสีฟ้าไหนที่ใช่สำหรับคุณ  แต่ก็ต้องระวังหน่อย คอนแทคเลนส์บางชนิดและบางสีอาจทำให้คุณมองเห็นเบลอๆ ไม่ค่อยชัด เหมือนมีหมอกบางๆ มาบัง ต้องมาฝึกวิธีใส่กันก่อน แล้วแต่ว่าคอนแทคเลนส์ที่คุณเลือกนั้นเป็นแบบแข็งหรือแบบนิ่ม จะใส่ยากหรือง่ายนั้นก็แตกต่างกันไปตามแต่ละคน เรื่องชนิดของคอนแทคเลนส์ก็เป็นปัจจัยนึงเหมือนกัน ถ้าคุณใส่แว่นหรือคอนแทคเลนส์แบบสายตา ก็เลือกได้เหมือนกัน ว่าจะเอาสีไหน ถ้าคุณแต่งหน้าด้วย ก็ให้ลองเปลี่ยนโทนสีที่ใช้ดู ให้ช่วยขับประกายสีฟ้าตามธรรมชาติของม่านตาให้โดดเด่นออกมา หรือเพื่อเพิ่มสีฟ้าให้ดวงตาของคุณเผื่อว่าปกติตาคุณสีเข้ม ถ้าสีตาตามธรรมชาติของคุณมีสีฟ้าผสมหน่อยๆ ให้เลือกใช้อายแชโดว์สีทองแดงหรือทอง โทนร้อนของอายแชโดว์สีบรอนซ์ๆ จะช่วยขับให้ประกายตาสีฟ้านิดๆ ของคุณดูโดดเด่นมากยิ่งขึ้น แต่ถ้าตาคุณสีออกน้ำตาล ให้เลือกทาอายแชโดว์สีฟ้าสดแทน การทาสีนี้แถวบริเวณตา จะทำให้มองไกลๆ เหมือนคุณมีดวงตาสีฟ้ายังไงอย่างงั้น  ใช้แปรงทาอายแชโดว์ให้ทั่วเปลือกตา ยาวไปจนถึงหางตา หรือจะกรีดอายไลเนอร์สีฟ้าก็ได้ผลเหมือนกัน ถ้าอยากเห็นว่าเวลาคุณตาสีฟ้าแล้วเป็นยังไง หรือแค่อยากแต่งรูปให้สีตาของคุณออกมาเป็นสีฟ้า ก็ใช้ photoshop แต่งสีได้ตามใจชอบ ถึงจะเปลี่ยนสีตาคุณจริงๆ ไม่ได้ แต่อย่างน้อยก็ได้เห็นตัวเองแบบที่ตาสีฟ้า เป็นโอกาสให้ได้ลองดูหลายๆ เฉดด้วย ว่าตกลงคุณชอบไหม คุณเหมาะกับตาสีฟ้าแบบไหนที่สุด จะใช้โปรแกรมอื่นที่ไม่ใช่ photoshop มาแต่งสีตาก็ได้ เอาตามที่สะดวกเลย เวลาคุณโกรธ เศร้า หรือตื่นเต้น รูม่านตาของคุณจะหดตัว ทำให้ขนาดของม่านตา ‘ขยายใหญ่ขึ้น’ ส่งผลให้สีตาของคุณดูสว่าง สีสันสดใสขึ้นกว่าเวลาที่คุณสบายๆ ตามปกติ ถ้าปกติสีตาของคุณมีประกายออกฟ้าๆ อยู่แล้ว พออารมณ์เปลี่ยน สีก็จะชัดขึ้นทันทีตามธรรมชาติ ยิ่งถ้าเวลาร้องไห้จนตาแดง ก็จะยิ่งตัดกัน จนประกายสีฟ้านั้นดูโดดเด่นเห็นได้ชัดเข้าไปใหญ่  เวลาระดับฮอร์โมนของคุณเปลี่ยนแปลง หรือรูม่านตาหดตัว สีตาของคุณก็อาจเปลี่ยนแปลงไปได้ไม่มากก็น้อย เทคนิคนี้ช่วยให้ตาคุณดูสีฟ้าชัดขึ้นได้ในกรณีที่สีตาธรรมชาติของคุณเป็นสีเขียวหรือสีน้ำตาลอมเขียว แล้วมีประกายออกฟ้าเท่านั้น ถึงแม้ว่าตอนนี้กระทั่งในอเมริกาก็ยังไม่ได้รับรอง แต่มีการบำบัดด้วยเลเซอร์บางชนิดที่สามารถเปลี่ยนสีตาของคุณเป็นสีฟ้าแบบถาวรได้ โดยจะใช้เลเซอร์เผากำจัดเมลานินชั้นบนสุดของตาคุณ ให้เหลือแต่ม่านตาสีฟ้าที่ซ่อนอยู่ อย่างที่เราบอกว่าเป็นวิธีที่ค่อนข้างใหม่ เพราะฉะนั้นตอนนี้ก็ยังไม่มีใครรับรองได้ว่าทำแล้วผลจะอยู่ทนนานแค่ไหน และมีอันตรายในระยะยาวหรือเปล่า แต่ไม่ว่ายังไง อยู่ๆ เอาเลเซอร์มายิงใส่ตาก็น่ากลัวอยู่ดี ถ้าเลือกได้ก็อย่าไปทำดีกว่า ตอนนี้ยังไม่มีงานวิจัยอย่างต่อเนื่อง เพราะงั้นเราก็ยังไม่รู้แน่ชัด ว่าเมลานินที่ถูกกำจัดไปจะกลับมาใหม่อีกหรือเปล่า แต่เดิมใช้รักษาผู้ป่วยที่เป็นโรคตาร้ายแรง วิธีนี้จะฝังดิสก์ซิลิคอนเล็กๆ บนม่านตาของคุณ สีตาจะได้เปลี่ยน ประมาณว่าเป็นคอนแทคเลนส์แบบถาวร แผ่นดิสก์สีเล็กๆ นี้จะทำให้ตาคุณกลายเป็นสีฟ้าใส แต่เรายังไม่ได้พูดถึงข้อเสียที่น่ากลัวพอตัว มีมากกว่า 1 คนที่ผ่าตัดเสริมความงามแบบนี้แล้วถึงขั้นตาบอด ปกติการปลูกถ่ายม่านตาลักษณะนี้มักใช้กับผู้ป่วยที่ตาใกล้บอดหรือเป็นต้อกระจกขั้นร้ายแรงเท่านั้น เรื่องจะลงทุนเสี่ยงเพียงเพราะอยากตาสีสวยนั้นอย่าไปคิดดีกว่า การปลูกถ่ายม่านตาเพื่อความสวยงามนั้น ขนาดในประเทศที่เชี่ยวชาญด้านการแพทย์อย่างอเมริกาก็ยังไม่นิยมใช้กัน จริงๆ แล้ววิธีนี้ไม่มีหลักฐานทางวิทยาศาสตร์มารองรับว่าใช้ได้ผล แต่ก็มีหลายคนอ้างว่าพอดีท็อกซ์ลำไส้แล้วสีตาเปลี่ยนไปแบบกึ่งถาวร เขาเชื่อกันว่าพอเราเปลี่ยนวิธีการดื่มการกิน เปลี่ยนอาหารที่เรารับเข้าไปในลำไส้ ฮอร์โมนในร่างกายของเราก็จะเปลี่ยนแปลงไปด้วย ทำให้การผลิตเมลานินในดวงตาของคุณเปลี่ยนตาม ถ้าสนใจก็ลองปรึกษาคุณหมอดู ว่าดีท็อกซ์ลำไส้วิธีไหนแล้วดีต่อสุขภาพ ไม่ส่งผลกระทบต่อการใช้ชีวิตของคุณ  อย่าอยู่ๆ ก็ไปดีท็อกซ์โดยไม่ปรึกษาแพทย์ก่อนเด็ดขาด ว่าทำยังไง แล้วผลจะออกมาแบบไหน อย่าอยู่ๆ ก็เปลี่ยนอาหารการกินกะทันหันแค่เพราะอยากเปลี่ยนสีตา เพราะอาจส่งผลเสียต่อร่างกายแทนแบบไม่รู้ตัว เคยสังเกตไหม ว่าคนเราพอแก่ตัวลงแล้วสีตาจะจาง ออกไปทางฟ้าๆ ขาวๆ ขุ่นๆ นั่นก็เพราะพอเราอายุมากขึ้น ร่างกายจะไม่ค่อยผลิตเมลานินเยอะเท่าตอนยังหนุ่มยังสาว สุขภาพสมบูรณ์แข็งแรง สุดท้ายตาก็เลยเปลี่ยนเป็นสีออกฟ้าเข้มๆ แทน ถ้าคุณลองมาหมดทุกวิธีแล้วไม่ได้ผล หรือไม่อยากผ่าตัด ก็รอเถอะ พอแก่ตัวลงเดี๋ยวก็ตาสีออกฟ้าสมใจเอง
รู้และยอมรับว่าสีตาของแต่ละคนมาจากกรรมพันธุ์. บางทีสีตาที่เปลี่ยนไปก็เป็นสัญญาณบอกโรค. เปลี่ยนสีตาตามธรรมชาติได้อย่างถาวรน่ะไม่มีหรอก. ใส่คอนแทคเลนส์สีฟ้า. เปลี่ยนวิธีการแต่งหน้า. ตัดต่อสีตาให้เป็นสีฟ้า. เปลี่ยนอารมณ์ของคุณ. ผ่าตัดด้วยเลเซอร์. ปลูกถ่ายม่านตา. ดีท็อกซ์ลำไส้. รอตอนแก่.
https://www.wikihow.com/Get-Blue-Eyes https://www.wikihow.com/Get-Blue-Eyes https://www.wikihow.com/Get-Blue-Eyes
Understanding Eye Color Creating the Illusion of Blue Eyes Physically Altering Your Eyes